**Ministru kabineta rīkojuma projekta "Par Jekaterinu Macuku" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Saskaņā ar Fizisko personu datu apstrādes likuma 6. panta pirmo daļu Datu valsts inspekcijas direktoru pēc komisijas ieteikuma uz pieciem gadiem amatā ieceļ Ministru kabinets. Lai atbilstoši Fizisko personu datu apstrādes likuma 6. panta pirmajai daļai komisijas izvēlēto pretendentu ieceltu Datu valsts inspekcijas direktora amatā, ir sagatavots Ministru kabineta rīkojums “Par Jekaterinu Macuku ”. |
| 2. | Pašreizējā situācija un problēmas | Ar Ministru kabineta 2019. gada 26. novembra rīkojumu Nr. 602 “Par atklāta konkursa izsludināšanu uz Datu valsts inspekcijas direktora amatu” pieņemts Ministru kabineta lēmums par Datu valsts inspekcijas direktora amata konkursa izsludināšanu. 2019. gada 28. novembra oficiālajā izdevumā “Latvijas Vēstnesis” un Nodarbinātības valsts aģentūras vakanču portālā tika izsludināts pretendentu konkurss uz Datu valsts inspekcijas direktora amatu. Valsts kancelejā tika saņemti 18 pieteikumi uz izsludināto vakanci.Pretendentu atlase tika veikta saskaņā ar Ministru kabineta 2019. gada 15. oktobra noteikumiem Nr. 478 "Datu valsts inspekcijas direktora amata pretendentu atlases un atbrīvošanas no amata noteikumi".Datu valsts inspekcijas direktora amata pretendentu vērtēšanas komisija 2020. gada 7. februārī pieņēma lēmumu, ka Jekaterina Macuka ir pretendente, kas vislabāk atbilst Datu valsts inspekcijas direktora amatam izvirzītajām prasībām. J. Macuka ieguva vislabāko vērtējumu pretendentu vērtēšanas mutiskajā daļā un vadības kompetenču novērtēšanā.J. Macukai irmaģistra grāds tiesību zinātnē.Šobrīd J. Macuka ir Tieslietu ministrijas Nozaru politikas departamenta Politikas izstrādes un reliģijas lietu nodaļas vadītāja. J. Macukai ir ilgadēja pieredze datu aizsardzības jomā gan nacionālā, gan starptautiskā līmenī. Kopš 2009. gada J. Macuka ir ieņēmusi dažādus vadošus amatus Tieslietu ministrijas Nozaru politikas departamentā un cita starpā darbojusie kā politikas plānotājs personas datu aizsardzības jomā. Viņa aktīvi piedalījās arī jaunās personas datu aizsardzības reformas veidošanā, tajā skaitā vadot Datu aizsardzības un informācijas apmaiņas darba grupu Latvijas prezidentūras Eiropas Savienības Padomē laikā. J. Macuka ir bijusi arī Tieslietu ministrijas padomniece datu aizsardzības jautājumos un rezidējošā padomniece Twinning projektā “Moldovas Republikas Nacionālā personas datu aizsardzības centra kapacitātes celšana”. Tāpat J. Macukai ir arī pieredze kā valsts pārvaldes iestādes vadītājai. Viņa ir bijusi gan Reliģisko lietu pārvaldes direktore, gan pildījusi Patentu valdes direktora pienākumus. |
| 3. | Projekta izstrādē iesaistītās institūcijas | Valsts kanceleja un Tieslietu ministrija. Atbilstoši Fizisko personu datu apstrādes likuma 6. panta ceturtajai daļai Datu valsts inspekcijas direktora amata pretendentu vērtēšanas komisijas sastāvā ir Valsts kancelejas direktors, tieslietu ministrs, tiesībsargs, Valsts drošības dienesta priekšnieks. Papildus ar padomdevēja tiesībām piedalījās Latvijas Sertificēto personas datu aizsardzības speciālistu asociācijas pārstāvis. |
| 4. | Cita informācija | Nav  |

Anotācijas II, III, IV, V, VI un VII sadaļa - projekts šīs jomas neskar.

Tieslietu ministrs J. Bordāns

10.02.2020. 13:51

450

Liepiņa, 67082951

Liva.Liepina@mk.gov.lv